ביום העשירי בחודש מאי, בשנת אלפיים ועשרים, תחת עצי הסקוויה הענקיים של צפון קליפורניה ובנוכחות בני משפחה וחברים, \_\_\_\_\_\_\_ ו \_\_\_\_\_\_\_ אמרו את המילים אשר איחדו את חייהם, והחליטו להיכנס בנישואין כשותפים שווי ערך, כאוהבים וכחברים.

אנו מתחייבים להפוך למשפחה ברוחנו, להתמודד עם הניסיונות שהחיים יציבו בפנינו בכוח שליו ובאומץ לב, ולאמץ אל ליבנו את ברכות החיים בהשתאות, בשמחה ובסקרנות. להתהלך בטבע בחיפוש אחר פלא, יראת כבוד וחמלה, ולפתוח את ביתנו השופע צחוק, התלהבות, רעיונות ולמידה, לכל מי שזקוק לכך. לעולמנו הסוער, אנו מציעים כוונה טובה, זרועות פתוחות, רוחב לב ושפע.

אנו נשבעים לתמוך בקהילתנו כשם שקהילתנו תמכה בנו. לחיות חיי משמעות ולהמשיך להתאהב באפשרויות הרבות המונחות לפנינו, תוך סירוב לנטוש את אמונתנו ביסודות שבנינו. אנו מבטיחים לחתור להיות גדולים יותר מבני האדם שהיינו בעת שנדרנו נדרים אלה לראשונה.